recursal/SuperWikiNEXT-32B huggingface dataset:
**மது யாதவ்** (*Madhu Yadav*) இந்தியப் பெண்கள் தேசிய வளைகோல் பந்தாட்ட அணியின் முன்னாள் தலைவியாவார்.  இந்தியன் இரயில்வே அணிக்காக விளையாடிய இவர் இந்தியாவுக்காக வீர்ர், தலைவர், பயிற்சியாளர் என அனைத்து நிலைகளிலும் பங்கேற்றுள்ளார். மத்தியப் பிரதேச மாநிலம் சபல்பூரைச் சேர்ந்தவரான இவர் 1982 ஆம் ஆண்டு நடைபெற்ற ஆசிய விளையாட்டுப் போட்டியில் தங்கப் பதக்கம் வென்றார்.  ஓய்வுக்குப் பிறகு இவர் சில காலம் அணியின் பயிற்சியாளராகவும் இருந்தார்.  2000 ஆம் ஆண்டு இவருக்கு அருச்சுனா விருது வழங்கப்பட்டது.  இந்திய வளைகோல் பந்தாட்ட மேலாண்மைக் குழுவின் உறுப்பினராகவும் மது யாதவ் தேர்ந்தெடுக்கப்பட்டார்.

மேற்கோள்கள்
-----------

1. ↑  Reporter, Sports (September 16, 2009). "Hockey India announces selection committee" – www.thehindu.com வழியாக.
2. ↑  "Madhya Pradesh: Former Indian women's hockey team captain celebrates India's victory against Australia". *Free Press Journal*.
3. ↑  "IHF inducts Sodhi, Carvalho, Madhu Yadav in Managing Committee | Hockey News - Times of India". *The Times of India*.
4. ↑  Lamba, Harpreet Kaur (November 12, 2017). "The real Chak De girls". *Deccan Chronicle*.
5. ↑  "Arjuna Award". *Hockey India*.
செதுக்கப்பட்ட ஆற்றுப்பாறைகள்
சகாசரலிங்கா (கன்னடா: ಸಹಸ್ರಲಿಂಗ) என்பது கர்நாடக மாநிலத்தின் உத்தரகண்ணட மாவட்டத்தில் சிரிசி தாலுக்காவில் இருந்து 14 கிமீ தொலைவில் உள்ளது. இது ஷால்மலா ஆற்றின் குறுக்கே அமைந்துள்ளது. ஆற்றின் குறுக்கே ஆயிரம் லிங்கங்கள் ஆற்றில் உள்ள பாறைகளில் செதுக்கப்பட்டிருக்கும் இடமாக இது புகழ் பெற்றுள்ளது.

வரலாறு
------

சிரிசி ராஜ்யத்தின் ராஜா (1678-1718) சதாசிவராய வர்மாவால் இந்த சிவன் லிங்கங்கள் கட்டப்பட்டுள்ளன என்று வரலாறு கூறுகிறது. சிவலிங்கங்களின் முன் செதுக்கப்பட்டுள்ள பல பசு / காளைகளையும் காணலாம்.

மதசார்ந்த செய்திகள்
-------------------

லிங்கம் உருவம் என்பது இந்து கடவுளாகும். பக்தர்கள், சிவன் பக்தர்கள், ஆகியோருடன் பக்தர்கள் கலந்து கொள்வதன் மூலம், சிவனின் பிரார்த்தனைக்கு பக்தர்கள் வருகை தருகின்றனர். இங்கு ஒவ்வொரு லிங்கமும் நந்தியை பார்த்தப்படி கொண்டிருக்கிறது. ஒவ்வொரு ஆண்டும், மகா சிவராத்திரி, ஆயிரக்கணக்கான இந்துக்கள் இங்கு சிவன் வழிபாடு செய்ய இங்கு கூடி வருகின்றனர்.

குறிப்புகள்
-----------

1. ↑  A brief introduction to Sahasralinga is provided by Local Municipal Corporation  பரணிடப்பட்டது 2015-12-16 at the வந்தவழி இயந்திரம்
**அல்ஸ்டர்** (*Ulster*; சுகாத்து: *Ulstèr*    அல்லது *Ulster* )    என்பது அயர்லாந்து பிரிக்கப்படுவதற்கு முந்தைய நான்கு பாரம்பரிய ஐரிய மாகாணங்களில் ஒன்றாகும். இது ஒன்பது மாவட்டங்களால் ஆனது. இவற்றில் ஆறு மாவட்டங்கள் வடக்கு அயர்லாந்திலும் ( ஐக்கிய இராச்சியத்தின் ஒரு பகுதி), மீதமுள்ள மூன்று மாவட்டங்கள் அயர்லாந்து குடியரசிலும் உள்ளன.

இது அயர்லாந்தின் நான்கு பாரம்பரிய மாகாணங்களில் இரண்டாவது பெரிய ( மன்ஸ்டருக்குப் அடுத்து) மற்றும் இரண்டாவது அதிக மக்கள்தொகை கொண்ட ( லெய்ன்ஸ்டருக்கு அடுத்து) மாகாணமாக இருந்தது. இதன் மிகப்பெரிய நகரமாக பெல்பாஸ்ட் இருந்தது. மற்ற மாகாணங்களைப் போலல்லாமல், அல்ஸ்டரில் புராட்டஸ்டன்ட்டு கிறித்துவர்கள் அதிக விழுக்காடு வாழக்கூடியதாக இருந்தது. அவர்கள் மாகாண மக்கள்தொகையில் கிட்டத்தட்ட பாதி இருந்தனர். ஆங்கிலம் முக்கிய மொழியாகவும், அல்ஸ்டர் ஆங்கிலம் முக்கிய பேச்சுவழக்காகவும் இருந்தது. சிறுபான்மையினர் ஐரிஷ் மொழியையும் பேசுகினர். இதில் தெற்கு கவுண்டி லண்டன்டெரி, கேல்டாக்ட் காலாண்டு, பெல்ஃபாஸ்ட், டோனிகல் கவுண்டியில் கேல்டாக்டா ஆகிய ஐரிய மொழி பேசும் பகுதிகளாக இருந்தன. மொத்தமாக, இந்த மூன்று பகுதிகளும் அயர்லாந்தின் மொத்த கேல்டாக்ட் மக்கள்தொகையில் நான்கில் ஒரு பகுதியினரைக் கொண்டிருந்தது.  இதில் அல்ஸ்டர்-ஸ்காட்ஸ் மொழியும் பேசப்படுகிறது. கிழக்கில் உள்ள லாஃப் நிக என்பது பிரித்தானியத் தீவுகளின் மிகப்பெரிய ஏரியாகும். அதே சமயம் மேற்கில் உள்ள லௌ எர்னே அதன் மிகப்பெரிய ஏரி வலையமைப்புகளில் ஒன்றாகும். முக்கிய மலைத்தொடர்கள் மோர்ன்ஸ், ஸ்பெரின்ஸ், க்ரோக்கார்ம்ஸ், டெர்ரிவேக் மலைகள் ஆகும்.

குறிப்புகள்
-----------

1. ↑  Ulster Scots – Ulstèr-Scotch பரணிடப்பட்டது 25 சனவரி 2009 at the வந்தவழி இயந்திரம் NI Department for Regional Development.
2. ↑  Ulster's Hiddlin Swaatch – Culture Northern Ireland பரணிடப்பட்டது 22 சூன் 2018 at the வந்தவழி இயந்திரம் Dr Clifford Smyth
3. ↑  Guide to Monea Castle – Ulster-Scots version பரணிடப்பட்டது 30 ஆகத்து 2011 at the வந்தவழி இயந்திரம் Department of the Environment.
4. ↑  "North-South Ministerial Council: 2010 Annual Report in Ulster Scots" (PDF). 27 February 2013 அன்று மூலம் (PDF) பரணிடப்பட்டது.
5. ↑  "North-South Ministerial Council: 2009 Annual Report in Ulster Scots" (PDF). 1 April 2014 அன்று மூலம் (PDF) பரணிடப்பட்டது.
6. ↑  "Tourism Ireland: 2008 Yearly Report in Ulster Scots". 30 September 2011 அன்று மூலம் பரணிடப்பட்டது.
7. ↑  "Results". *census.cso.ie*. 26 May 2013 அன்று மூலம் பரணிடப்பட்டது. 2019-11-22 அன்று பார்க்கப்பட்டது.
**இந்திய வேதியியல் உயிரியல் நிறுவனம்** (*Indian Institute of Chemical Biology*) (**ஐ.ஐ.சி.பி.**) என்பது இந்தியாவின் மேற்கு வங்காளத்தின் கொல்கத்தாவில் உள்ள உயிரியல் மருத்துவ ஆராய்ச்சி மையமாகும்.

1935ஆம் ஆண்டில் இந்திய மருத்துவ பரிசோதனை நிறுவனம் (IIEM) என நிறுவப்பட்டது. பின்னர் 1956ஆம் ஆண்டில் இதனை அறிவியல் மற்றும் தொழிலக ஆய்வு மன்றத்தின் (சிஎஸ்ஐஆர்) தன்னுடைய கட்டுப்பாட்டிற்கொன்டு நிதியுதவி அளித்து 1982இல் இந்திய வேதியியல் உயிரியல் நிறுவனமாக மாற்றியது. இங்கு 6 முக்கியப் பிரிவுகளில் ஆய்வும் விருத்தியும் செயல்பாட்டில் உள்ளது. இத்துறைகள் புற்றுநோய் உயிரியல் மற்றும் அழற்சி கோளாறு, செல் உயிரியல் மற்றும் உடலியங்கியல், வேதியியல், தொற்று நோய்கள் மற்றும் நோயெதிர்ப்பியல், மூலக்கூறு மற்றும் மனித மரபியல், மற்றும் கட்டமைப்பு உயிரியல் மற்றும் உயிர் தகவலியல் முதலியன.

மேற்கோள்கள்
-----------


1. 1 2 3  "Annual Report 2011-2012" (PDF). Indian Institute of Chemical Biology. 18 March 2014 அன்று மூலம் (PDF) பரணிடப்பட்டது. 18 March 2014 அன்று பார்க்கப்பட்டது.
2. 1 2  "History of IICB". *iicb.res.in*. 30 March 2014 அன்று மூலம் பரணிடப்பட்டது. 19 April 2014 அன்று பார்க்கப்பட்டது.
**இந்தியக் கடற்படை பொருட்கள் ஆராய்ச்சி ஆய்வகம்** (Naval Materials Research Laboratory (NMRL)) பாதுகாப்பு ஆராய்ச்சி மற்றும் வளர்ச்சி அமைப்பின் (டி. ஆர். டீ. ஓ) கீழ் செயல்படும் ஒரு ஆய்வகமாகும். இந்த ஆய்வகம் மகாராட்டிர மாநிலத்தில் மும்பையில் தானே என்ற இடத்தில் அமைந்துள்ளது. இந்தியாவின் பாதுகாப்புத் தேவைகளைக் கணக்கில் கொண்டு இந்த ஆராய்ச்சி ஆய்வகம் இந்தியக் கப்பற்படையின் பொருட்கள், கலப்புலோகங்கள் ஆகியவற்றின் தேவைகளுக்கு ஏற்றவாறு ஆராய்ச்சிகள் புரிந்து, இலகுவான பொருட்கள், கலப்புலோகங்கள் ஆகியவற்றை வழங்கி வருகிறது. இத்தேவைகளுக்கான ஒற்றைச் சாளரம் கொண்ட ஒரே அமைப்பாக இந்த ஆய்வகம் திகழ்ந்து வருகிறது. இவ்வமைப்பு டி. ஆர். டீ. ஓ வின் கீழ் செயல்படும் கப்பற்படை ஆராய்ச்சி மேம்பாட்டு இயக்குநரகத்தின் கீழ் செயல்படுகிறது. தற்பொழுது இதன் இயக்குனராக டாக்டர் ஜே. நாராயண் தாஸ் செயல்படுகிறார்.

### வரலாறு

1953 ஆம் ஆண்டில், இந்தியக் கப்பற்படையின் தேவைகளைக் கருதி, முதலில் இந்தியக் கப்பற்படை இரசாயன உலோகவியல் ஆய்வுக்கூடமாக இந்த அமைப்பு மும்பையில் உள்ள கப்பல் பட்டறையில் (Naval Dockyard) செயல்பட்டு வந்தது. 1960 ஆம் ஆண்டுகளில் இந்த அமைப்பு பாதுகாப்பு ஆராய்ச்சி மற்றும் வளர்ச்சி அமைப்பின் நிருவாகத்திற்கு மாற்றமடைந்தது.இதன் ஆய்வகம் மும்பையில் அம்பர்நாத்தில் ஒரு குடியிருப்புடன் கூடிய ஒரு தொழில் நுட்ப வளாகமாக அமைந்துள்ளது. இருந்தாலும், கப்பற்படையின் உடனடித் தேவைகளுக்காக கப்பல் பட்டறையிலேயே ஒரு சிறிய அலுவலகம் இன்றும் செயல்பட்டு வருகிறது.

### ஆராய்ச்சி

இந்தியக் கப்பற்படை பொருட்கள் ஆராய்ச்சி ஆய்வகம் தற்பொழுது இங்கு கீழே கொடுத்துள்ள துறைகளில் ஆய்வுகள் மேற்கொண்டு வருகிறது:

1.எரிபொருள் மின்கலம் திறன் பெட்டக தொழில் நுட்பம் (Fuel Cell Power Pack Technology)

2.கடல்சூழ்நிலைக்கு ஏற்ற மேம்பட்ட பாதுகாப்பு தொழில்நுட்பம் (Advanced Protection Technology in Marine Environment)

3.மின்வேதியியல் சார்ந்த மின்வேதியியல் செயல்முறை (Electrochemistry & Electrochemical Processes)

4.மறைந்து தாக்கும் பொருட்களுடன் கூடிய கூட்டணுத் தொகுப்பு, நெகிழ்ச்சிப் பொருட்கள் சார்ந்த அறிவியல் தொழில் நுட்பம் (Polymer and Elastomer Science and Technology including Stealth Material)

5.உலோகம் சார்ந்ததும், உலோகம் சாராததும் ஆன சிறப்புப் பொருட்களை பதப்படுத்தும் தொழில்நுட்பங்கள் (Processing Technologies for Speciality Metallic and Non-metallic Materials)

6.கடல்சூழ்நிலை கட்டுப்பாட்டிற்கான இரசாயன, உயிரியல் வழிமுறைகள் (Chemical and Biological Control of Marine Environment)

### வணிகமயமாக்கிய திட்டங்கள்

* உயிரி-பால்மம் ஆக்கி வழிமுறையில் மிதக்கும் எண்ணெய்க் கழிவுகளை நீக்கும் செயல்பாடு, உயிரி- சீர்திருத்த முறையின் அடிப்படையில் செயல்படுவது (Bio-remediation type Bio-emulsifier)

* ஆர்செனிக் விலக்கும் கைப்பெட்டி : குடிக்கும் நீரில் கலந்த நச்சுப்பொருளான ஆர்செநிக்கை விலக்கும் வழிமுறையை செயல்படுத்துவதற்கான ஒரு கைப்பெட்டி, வணிக முறையில் வெற்றியாகும்.

மேற்கோள்கள்
-----------

1. ↑  ^ NMRL Historical Origins
2. ↑  ^ NMRL Areas of work# ^
3. ↑  ^ S. Roy Choudhury; J. Rangarajan (11 April 2004). "Nature Of Hydrogen Demand for Fuel Cells and NMRL’s Experience on Onsite Hydrogen Generation"
4. ↑  ^ M. Somasekhar (2 June 2004). "Low-cost remedies to remove arsenic". Business Line (The Hindu).. Retrieved 2008-02-10

‎
**சுவர்ப்பந்து** (*Squash*) என்பது ஒரு மட்டையைக் கொண்டு நான்கு சுவர்களுக்குள் ஆடப்படும் ஆட்டம். இரண்டு ஆட்டக்காரர்களும் ஒரே சுவற்றை நோக்கி நின்று ஆடுவார்கள். எதிர் சுவற்றில் பட்டுத் திரும்பும் பந்தை தரையில் ஒரு முறைக்கு மேல் படுவதற்குள் எதிராளி பந்தை அடிக்க வேண்டும்.

ஆடும் முறை
----------

சுவர்ப்பந்து மட்டையும் பந்தும்
எதிர் சுவற்றின் அடிப்பாகத்தில் 48செ.மீ. உயரத்திற்கு "போர்ட்" (Board) எனப்படும் தகரத் தடுப்பு அமைக்கப்பட்டிருக்கும். அடிக்கும் போது எதிர் சுவற்றில் இந்த போர்டில் படாமல் அடிக்க வேண்டும். எதிர் சுவரில் முதலில் பட்ட பின் பக்கவாட்டுச் சுவர்களில் பந்து படலாம். இதன் மூலம் எதிராளியை திணறடிப்பார்கள். இவ்வாறு சுவற்றில் பட்டு நேரடியாகவோ அதன் பின் தரையில் ஒரு முறை பட்டோ வரும் பந்தை மற்ற ஆட்டக்காரர் எதிர் சுவற்றை நோக்கி அடிக்க வேண்டும்.

எதிராளி அடிப்பதற்குள் பந்து இரு முறை தரையில் பட்டால் பந்தை அடித்தவருக்கு புள்ளிகள் வழங்கப்படும். பந்தை அடித்தவர் அந்த முறை சர்வ்[*தெளிவுபடுத்துக*] (serve) செய்தவராக இருந்தால் மட்டுமே புள்ளிகள் கிடைக்கும், இல்லாவிட்டால் எதிராளிக்கு அடுத்த சர்வ்[*தெளிவுபடுத்துக*] வழங்கப்படும்.

ஒன்பது புள்ளிகள் பெற்றால் ஒரு ஆட்டத்தில் வெற்றி பெறலாம். ஒரு போட்டியின் வெற்றி / தோல்வி, மூன்று அல்லது ஐந்து ஆட்டங்களைக் கொண்டு முடிவு செய்யப்படும்.

பந்து
-----

பந்து 40 – 41 மில்லிமீட்டர் விட்டம் உடையதாக இருக்கும். பந்தின் இயல்பு வேகத்தை அதன் மேல் உள்ள வண்ணப்புள்ளியைக் கொண்டு அறியலாம். புதிதாக ஆடுபவர்கள் வேகப் பந்துகளை பயன்படுத்துவார்கள். தொலைக்காட்சியில் ஒளிபரப்பப்படும் ஆட்டங்களில் ஒளிரும் பந்துகளை பயன்படுத்துவதுண்டு.
இன்காக்களுக்கு நல்ல சாலை வசதி இருந்ததால் அவர்களால் சிறந்த அஞ்சல்துறையை உருவாக்க முடிந்தது. மிக விரைவாக செய்திகளை அனுப்பக்கூடிய நம்பகமான அஞ்சல்துறையை உருவாக்கி இருந்தனர்.

செய்தி அனுப்பும் முறை
---------------------

### கியூப்பு

கியூப்பு கயிறு முடிச்சுக்கள், Larco Museum Collection
எழுத்தின் மூலம் செய்தி தெரிவிக்காமல், **கியூப்பு** என்ற கயிறு முடிச்சுக்களை கொண்டு சாசுகியூக்கள் தகவல் பரிமாற்றம் செய்தனர். அந்த சங்கேத முடிச்சுக்கள் கூறும் செய்தியை அனுப்பநரும் பெருநரும் மட்டுமே புரிந்து கொள்ள முடியும். சாசுகியூக்களாலும் கூட தெரிந்து கொள்ள முடியாது.

### சாசுகியூ

சாசுகியூ ஓட்டக்காரர்கள்
இன்காக்களின் தகவல் பரிமாற்றம் **சாசுகியூ** என்ற ஒற்றர் படையைச் சேர்ந்த ஓட்டக்காரர்களால் நடத்தப்பட்டது. 2 மைல் தொலைவுக்கு ஒருவர் என்ற வீதம் ஓடிச்சென்று செய்தியை அடுத்தவரிடம் தெரிவித்தனர். இந்த முறையின் மூலமே மாநில ஆளுநருக்கும் பேரரசிற்கும் தகவல் பரிமாற்றம் நடத்தப்பட்டது. தேர்ச்சி மிக்க ஓட்டக்காரர்கள் இதற்காகவே தேர்ந்தெடுக்கப்ப்ட்டிருந்தனர். அவர்கள் ஒய்வெடுப்பதற்காக **டோம்போ** ஒய்வரை கோபுரங்கள் இருந்தன.

### டோம்போ

**டோம்போ** கோபுரங்கள் ஒய்வறைகளாக மட்டும் அல்லாமல், அந்நாட்டில் எங்கு கலவரம் நடந்தாலும் அச்செய்திகளை தீமூட்டல் மூலம் தகவல் பரிமாற்றம் செய்யும் ஒரு இடமாகவும் இருந்தது. 20 மைல்களுக்கு ஒரு கோபுரம் வீதம் அமைக்கப்பட்டு ஒவ்வொன்றுக்கும் தனி கண்காணிப்பாளர்கள் அமர்த்தப்பட்டனர்.

எடுத்துக்காட்டு
---------------

1. இன்காக்களின் துணைத்தலைநகரமான **குவிட்டோ** நகரில் நடந்த ஒரு கலவர நிலவரம், 4 மணி நேரங்களில் குவிட்டோவில் இருந்து 1700 கி.மீ. தொலைவில் இருந்த **கஃசுகோ** தலைநகரத்தில் உள்ள இன்கா பேரரசரின் காதுக்கு **டோம்போ** கோபுர கண்காணிப்பாளர்கள் மூலம் சென்றுவிட்டது.
2. **கியூப்பு** அஞ்சல் துறை வசதி மூலம் ஒரு செய்தியை 250 மைல்கள் தாண்டி ஒரு நாளைக்குள் கொண்டு செல்ல முடிந்தது.

மேற்கோள்கள்
-----------

1. ↑  **The red Indians**, essay by Maya lajmi, in *The mirror* april 1964
2. ↑  Indians of America, by Philip Ainsworth, **National geographics volume**, ....Each ran at distance.... bearing a **Quipu** knotted string record... page-298
3. ↑  **Highway of the sun**, by Victor. W.Von Hagen, page-80, ....*These master architects figured out the distances that the **Chasqui** couriers would run andwhere their platforms would setup.....*
4. 1 2  **Hindu America**, Chamanlal, page-157
5. ↑  **அழிக்கப்பட்ட நாகரிகம், நாகேஸ்வரன், குமரிமலர் கட்டுரை, ஏப்ரல் 1946**

உசாத்துணை
---------

1. **Highway of the Sun by Victor von hagen**

குறிப்பு: மேல் குறிப்பிட்ட விக்டர் வான் ஹேகன் (Victor von hagen) எழுதியகதிரோனின் பெருவழி (Highway of the Sun) என்ற புத்தகமே இன்கா நாகரிக சாலை அமைப்பு மற்றும் அஞ்சல் துறை பற்றி எழுதப்பட்ட முதல் புத்தகமாகும். இந்த புத்தகத்தின் மூலத்தைக் கொண்டே இன்கா நாகரிக சாலை அமைப்பு மற்றும் அஞ்சல் துறை பற்றிய மற்ற ஆய்வுகள் செய்யப்பட்டன.
**அல்வால் ஏரி** (*Alwal Lake*) இந்தியாவின் ஐதராபாத் நகரத்திற்கு அருகிலுள்ள ஒரு செயற்கை ஏரியாகும். செகந்திராபாத் நகரத்திற்கு வடக்கே 8 கிலோமீட்டர் தொலைவில் உள்ள அல்வால் பகுதியில் இந்த ஏரி அமைந்துள்ளது. அல்வால் ஏரி தொடர்பாக பல்வேறு பிரச்சினைகள் உள்ளன. இதனால் அல்வால் நகராட்சி அலுவலர்களுக்கு எப்போதுமே ஒரு பதட்டமான சூழல் நிலவிவருகிறது .

அமைவிடம்
--------

செகந்திராபாத்-மும்பை இரயில் பாதையில் அமைந்திருக்கும் அல்வால் நகரத்தின் மையத்தில் இந்த ஏரி அமைந்துள்ளது. இரயில் பாதையிலிருந்தும் அல்வால் இரயில் நிலையத்திலிருந்தும் ஒரு அழகான தோற்றத்தைக் கொடுக்கிறது. இந்த ஏரியின் வழியாக செல்லும் பாதையின் வழியாகச் சென்றால் முழுமையான மற்றும் நெருக்கமான ஏரியின் தோற்றத்தை காணமுடியும்.

பயன்
----

இந்த ஏரி பல்வேறு நோக்கங்களுக்காக பயன்படுத்தப்படுகிறது. கணேச சதுர்த்தி காலத்தில், கணேசரின் சிலைகளும் ஏரிக்குள் மூழ்கவைக்கப்படுகின்றன. கூட்டத்தை கட்டுப்படுத்த அந்த நேரத்தில் ஏரி அருகே உள்ள சாலை முழுவதும் கூடுதல் விளக்குகள் மற்றும் கூடுதல் காவலர்கள் நியமிக்கப்படுகிறார்கள்.

ஏரிக்கு அருகில் பல பறவைகளும் விலங்குகளும் வாழ்கின்றன. மாலை நேரத்தில் இது ஏரிக்கு மேலும் அழகைக் கொடுக்கிறது.

மேலும் வாசிக்க
--------------

* உசுமான் சாகர்
* இமயத் சாகர்
* சமிர்பேட்டை ஏரி
* அல்வால்
* ஐதராதராபாத் நகர ஏரிகள்

குறிப்புகள்
-----------

1. ↑  "Alwal Lake cries for attention". *The Hindu* (Chennai, India). 14 November 2010. .
2. ↑  Ramu, Marri (22 November 2011). "Water time is ‘war time' in Alwal". *The Hindu* (Chennai, India). .
ஆத்திரேலியாவில் இயக்கப்பட்ட தொடர்வண்டி உந்துப் பொறிகள்.
நீராவியால் இயங்கிய ஆத்திரேலிய விக்டோரியன் இரயில்வேயின் உந்துப்பொறி
2006இல் சுவீடனில் இயங்கிய மின் உந்துப்பொறி.
**உந்துப் பொறி** (*locomotive*) அல்லது **தொடருந்துப் பொறி** ஒரு தொடர்வண்டிக்கு நகரும் ஆற்றலை வழங்குகின்ற ஓர் உந்து ஆகும். ஆங்கிலச் சொல்லான *லோகோமோடிவ்* என்பது இலத்தீன மொழியிலிருந்து பெறப்பட்டதாகும். 19ஆம் நூற்றாண்டில் இயக்கப்பட்ட நிலைத்த நீராவி பொறிகளிலிருந்து நகரும் தன்மையுடைய இத்தகைய பொறிகளை வேறுபடுத்த பயன்படுத்தப்பட்டது.

உந்துப் பொறிக்கு தானாகவே ஏற்றிச் செல்லும் சுமை எதுவும் கிடையாது. இதன் ஒரே செயல்பாடு இருப்புப் பாதைகளில் தொடர்வண்டிகளை இழுத்துச் செல்வதாகும். மாறாக சில இருப்புப் பாதை வண்டிகள் சுமைகளை ஏற்றுவதோடு தங்களை தாங்களே இழுத்துச் செல்லும் ஆற்றல் கொண்டவையாக உள்ளன. இவை பொதுவாக உந்துப் பொறிகள் என அழைக்கப்படுவதில்லை; *பல்லுறுப்பு தொடர்வண்டி*, *இயக்கி வண்டி* அல்லது *தண்டு தானுந்து* எனப்படுகின்றன. இவை மாநகரப் போக்குவரத்திற்கும் அலுவலர் ஆய்வுகளுக்கும் பராமரிப்பிற்கும் பயன்படுத்தப்படுகின்றன. சரக்குகளை இவை பொதுவாக ஏற்றிச்செல்வதில்லை.

வழமையாக, உந்துப் பொறிகள் தொடர்வண்டியை முன்னாலிருந்து இழுக்கின்றன. கூடுதல் பளுவைச் சுமக்க சரக்கத் தொடர்வண்டிகளில் இரண்டு உந்துப் பொறிகள் இணைக்கப்பட்டு முன்னால் உள்ளது இழுக்க பின்னால் உள்ளது தள்ள இயக்கப்படுகிறது. இவை *இழு-தள்ளு* வண்டிகள் எனப்படுகிறன.

காட்சிக் கூடம்
--------------


உந்துப் பொறிகள்* Steam locomotive B-5112 in Ambarawa Railway Museum, IndonesiaSteam locomotive B-5112 in Ambarawa Railway Museum, Indonesia
* WDM-3A diesel passenger and freight locomotive of Indian Railways at சாந்திநிகேதன், இந்தியாWDM-3A diesel passenger and freight locomotive of Indian Railways at சாந்திநிகேதன், இந்தியா
* Spanish modern electric locomotive with talgo cars; AVE Class 102 type trainSpanish modern electric locomotive with talgo cars; AVE Class 102 type train
* EMD GP50 diesel-electric freight locomotive of the Burlington Northern RailroadEMD GP50 diesel-electric freight locomotive of the Burlington Northern Railroad
* Italian E.626 now in the National Museum of Transportation at La SpeziaItalian E.626 now in the National Museum of Transportation at La Spezia
* General Electric Genesis units are currently Amtrak's main locomotives.General Electric Genesis units are currently Amtrak's main locomotives.
* EMD G12 diesel electric passenger and freight locomotive of Sri Lanka Railways, Sri LankaEMD G12 diesel electric passenger and freight locomotive of Sri Lanka Railways, Sri Lanka

மேற்கோள்கள்
-----------

1. ↑  "Locomotive". *(etymology)*. Online Etymology Dictionary. 2008-06-02 அன்று பார்க்கப்பட்டது.

வெளி இணைப்புகள்
---------------

விக்கிமீடியா பொதுவகத்தில்,  
 ***உந்துப் பொறி***   
என்பதின் ஊடகங்கள் உள்ளன. 

* An engineer's guide from 1891
* Animated engines, Steam Locomotive பரணிடப்பட்டது 2008-10-10 at the வந்தவழி இயந்திரம்
* International Steam Locomotives பரணிடப்பட்டது 2010-02-18 at the வந்தவழி இயந்திரம்
* *Turning a Locomotive into a Stationary Engine*, Popular Science monthly, February 1919, page 72, Scanned by Google Books:
**இன்திசார்** **அமீர்** (அரபு மொழி: انتصار عامر‎  ; பிறப்பு 3 திசம்பர் 1956) எகிப்தின் தற்போதைய முதல் பெண்மணி ஆவார். இவரது கணவர் அப்துல் பத்தா அல்-சிசி 8 சூன் 2014 அன்று எகிப்தின் ஆறாவது ஜனாதிபதியானார்.

கல்வி
-----

இன்திசார் அமீர் தனது உயர்நிலைப் பள்ளி கல்வியினை 1977-ல் அல்-அபாசியா உயர்நிலைப் பள்ளியில் பெற்றார். ஐன் ஷம்ஸ் பல்கலைக்கழகத்தில் கணக்கியலில் இளங்கலை வணிகவியல் பட்டம் பெற்றவர்.

குடும்பம்
---------

அப்துல் பத்தா அல்-சிசி இராணுவ அகாடமியில் பட்டம் பெற்ற பிறகு 1977-ல் இன்திசார் அமீரை மணந்தார். இவர்களுக்கு மூன்று மகன்கள் மற்றும் ஒரு மகள் உள்ளனர். இவர்கள் மகமூது, முஸ்தபா, அசன் மற்றும் ஆயா ஆவர். சூன் 2013-ன் எகிப்திய எதிர்ப்புகளுக்குப் பிறகு, இந்திசார் அமீரின் கணவர் எகிப்தின் ஜனாதிபதியாக நியமிக்கப்பட்டவுடன் இவர் எகிப்தின் முதல் சீமாட்டி ஆனார். இது 2013-ல் எகிப்திய தரைப்படை சதிப்புரட்சி மூலம் முகம்மது முர்சியை ஆட்சியிலிருந்து நீக்கியது. நீதிபதி அட்லி மன்சூர் சூலை 3, 2013 முதல் சூன் 7, 2014 வரையிலான இடைக்காலத்தின் போது செயல் தலைவராக நியமிக்கப்பட்டார்.

ஊழல் குற்றச்சாட்டு
------------------

முன்பு தரைப்படை ஒப்பந்ததாரராக இருந்த ஒரு எகிப்தியர், முகமது அலி, இன்திசார் அமர் தரைப்படை அதிகாரிகள் மற்றும் சிசியின் உறவினர்கள் "பரவலான ஊழலின்" ஒரு பகுதியாக இருந்தார் என்று குற்றம் சாட்டினார். அமர் மற்றும் இவரது கணவர் பற்றிய அலியின் கூற்றுகளுக்கு பதிலடி கொடுக்கும் வகையில் தெரு ஆர்ப்பாட்டங்களும் நடந்தன.

மேலும் பார்க்க
--------------

* அப்துல் ஃபத்தா அல்-சிசி

மேற்கோள்கள்
-----------

1. 1 2 3 4  AfricaNews (2019-06-01). "Celebrating African First Ladies: Senegal's Marieme Faye Sall". *Africanews* (ஆங்கிலம்). 2019-10-17 அன்று மூலம் பரணிடப்பட்டது. 2019-09-18 அன்று பார்க்கப்பட்டது.
2. ↑  al-Hameed, Ashraf (12 May 2014). "Egypt's next first lady? Meet Mrs. Sisi and Mrs. Sabbahi". *al-Arabiya*. .
3. ↑  Egypt’s next First Daughter? Meet Aya al-Sisi
4. ↑  Younes, Ali; Ramy, Allahoum (26 September 2019). "Egyptian protesters to press for President el-Sisi's ouster". *Al Jazeera English*. .
**சுவர்ணவாகினி தொலைக்காட்சி** (*Swarnavahini*) இலங்கையில் ஒளிபரப்பாகும் சிங்கள மொழித் தொலைக்காட்சிச் சேவையாகும். மார்ச்சு 16 1997ல் ஆரம்பிக்கப்பட்ட இச்சேவை ஈஏபி எதிரிசிங்க நிறுவனத்தின் ஒரு பகுதியாக இயங்குகின்றது.
 இதன் சகோதர சேவையாக ஈ.டி.வி தொலைக்காட்சி ஆங்கில சேவையை வழங்குகின்றது. இது இலங்கையின் முதல் தனியாருக்கு சொந்தமான தொலைக்காட்சி சேனல்களில் ஒன்றாகும். ஈஏபி எதிரிசிங்க நிறுவனம் 1994ம் ஆண்டு தொடக்கம் ஈ.டி.வி -1 (E.T.V - 1) ஈ.டி.வி -2 (E.T.V - 2) என்ற ஆங்கில சேவைகளை ஆரம்பித்தது. அதில் ஒன்று 1997ல் சுவர்ணவாஹினி என்ற சிங்கள மொழி ஒளிபரப்பாக மாற்றம் அடைந்தது.

சுவர்ணவாகினி செய்திகள், விவரண நிகழ்ச்சிகள், அரசியல் விவாதங்கள், சிறுவர் நிகழ்ச்சிகள், இசை, நிகழ்ச்சிகள் நாடகங்கள் எனப் பல்வேறுபட்ட சிங்கள மொழி நிகழ்ச்சிகளை தயாரித்து வழங்குகின்றது. செய்திகள் சிங்கள மொழியில் மட்டுமே தயாரிக்கப்பட்டு ஒளிபரப்பாகின்றன. உள்நாட்டுத் தயாரிப்புக்கள் மூலம் சிங்கள மொழி பேசுபவர்களுக்கான தனியார் ஒளிபரப்புச் சேவையாக திகழ்கிறது.

சான்றுகள்
---------

1. 1 2  "EAP Broadcasting Company Limited: Debenture Issue 2015" (PDF). Colombo Stock Exchange. p. 39.
2. ↑  "EAP Broadcasting Company Limited: Debenture Issue 2015" (PDF). Colombo Stock Exchange. p. 38.
3. 1 2  "EAP Broadcasting Company Limited: Debenture Issue 2015" (PDF). Colombo Stock Exchange. p. 4.
4. 1 2  "Sri Lanka". Press Reference.
5. ↑  "Channels". Dialog TV.
6. ↑  "List of Channels on Dialog TV". TV Channels List.
7. ↑  "Packs: Ntertainment". Dish TV (Sri Lanka).
8. ↑  "List of Channels". Lanka Broadband Networks. 20 March 2014 அன்று மூலம் பரணிடப்பட்டது.
9. ↑  "Channel Lineup". PEO TV.

வெளி இணைப்புகள்
---------------

* அதிகாரப்பூர்வ இணையதளம்
* Family Doctor to cure tele diseases
* Dance Stars Dance on Swarnavahini
|  |
| --- |
| இக்கட்டுரை பின்வரும் தொடரின் பகுதியாகும்: |
| இசுலாம் |
|  |
| நம்பிக்கைகள்
* இறைவன் ஓருவர்
* இறைத்தூதர்கள்
* மறை நூல்கள்
* மலக்குகள்
* விதி

* மறுமை நாள்
 |
| கடமைகள்
* கலிமா
* தொழுகை
* நோன்பு
* சகாத்
* ஹஜ்
 |
| நூல்களும் சட்டங்களும்
* குர்ஆன்
* சுன்னா
* ஹதீஸ்

* Fiqh
* ஷரியா
* கலாம்
 |
| வரலாறு
* காலக்கோடு
* முகம்மது நபி

* Ahl al-Bayt
* நபித் தோழர்கள்

* ராசிதீன் கலீபாக்கள்
* இம்மாமேட் (சியா சட்டம்)

* கலீபாக்கள்
* இசுலாமின் பரவல்
 |
| பிரிவுகள்
* சுன்னி
* சியா
* சூபியம்

* இபாதி
* அகமதியா

* குரானிசம்
* இஸ்லாம் தேசம்
* Liberal
 |
| பண்பாடும் சமூகமும்
* இசுலாமியக் கல்வி
* இசுலாமும் விலங்குகளும்
* இசுலாமிய கலை

* நாட்காட்டி
* இசுலாமும் குழந்தைகளும்

* தாஃவா
* மக்கள் பரம்பல்

* பண்டிகைகள்
* மசூதிகள்

* மெய்யியல்
* அரசியல்

* அறிவியல்
* பெண்கள்
 |
| தொடர்புள்ள தலைப்புகள்
* ஏனைய சமயங்கள்
* இசுலாமியம்
* விமர்சனம்
 |
|  இசுலாம் வலைவாசல் |
| * பா
* உ
* தொ
 |

**இன்ஜில்** ( அரபு மொழி: إنجيل‎, romanized: *ʾInjīl*)இயேசுவின் (ஈசா) நற்செய்தியின் அரபுப் மொழி பெயர் ஆகும். இந்த *இன்ஜில்* இறைவனால் வெளிப்படுத்தப்பட்ட நான்கு இஸ்லாமிய புனித நூல்களில் ஒன்றாக குர்ஆனால் விவரிக்கப்படுகிறது, மற்றவை சபூர் (திருப்பாடல்கள்), தவ்ராத் ( தோரா ) மற்றும் குர்ஆன் ஆகும். *இன்ஜில்* என்ற வார்த்தை குர்ஆன், *ஹதீஸ்* மற்றும் முஸ்லீம்களின் ஆரம்பகால ஆவணங்களிலும் பயன்படுத்தப்படுகிறது, இது ஈஸா நபிக்கு அல்லாஹ்வால் குடுக்கப்பட்டா நூல் என்று முஸ்லீம்களில் நம்பப்படுகிறது.

இஸ்லாமிய நூல்களில் காணப்படும் *இன்ஜில் (إنجيل)* என்ற அரபு சொல், இது சிரியாக் அராமிக் சொலனா *அவங்கலீயோன்* awongaleeyoon (ܐܘܢܓܠܝܘܢ) *பேஷிட்டா* என்ற (விவிலியத்தின் சிரியாக் மொழிபெயர்ப்பு) இல் காணப்படுகிறது,

அடுத்தது கிரேக்க வார்த்தையான euangelion (Εὐαγγέλιον) வந்தது. கிரேக்க புதிய ஏற்பாட்டில், அதன் பொருள் "நல்ல செய்தி" (கிரேக்க வார்த்தையான"Εὐαγγέλιον", பண்டைய ஆங்கிலத்தில் "gōdspel", என்று மாற்றியாத்து

நற்செய்தி பற்றி கூறும் திருக்குர்ஆன்
------------------------------------

இன்ஜில் (நற்செய்தி) பற்றி கூறும் திருக்குர்ஆன் வசனங்கள்.

> இன்னும் (முன்னிருந்த) நபிமார்களுடைய அடிச்சுவடுகளிலேயே மர்யமின் குமாரராகிய ஈஸாவை, அவருக்கு முன் இருந்த தவ்ராத்தை உண்மைப்படுத்துபவராக நாம் தொடரச் செய்தோம்; அவருக்கு நாம் இன்ஜீலையும் கொடுத்தோம்;. அதில் நேர்வழியும் ஒளியும் இருந்தன. அது தனக்கு முன்னிருக்கும் தவ்ராத்தை உண்மைப்படுத்துவதாக இருந்தது. அது பயபக்தியுடையவர்களுக்கு நேர் வழிகாட்டியாகவும் நல்லுபதேசமாகவும் உள்ளது.
> 
> —திருகுர்ஆன் 5:46
> 

1. ↑  Peshitta (Mark 1:1) - "Literal Aramaic idiomatic (Lit. Ar. id.) name: "Awon-galee-yoon," or He Reveals."
2. ↑  Muhammad in world scriptures Abdul Haque Vidyarthi - 1997 "It is derived from the Greek term evangelion which means gospel, good news and happy tidings."
**இந்திய வேதியியல் ஆராய்ச்சி சங்கம்** (*Chemical Research Society of India-CRSI*) என்பது இந்தியாவை அடிப்படையாகக் கொண்டவேதியியல் துறை ஆய்விற்காக அர்ப்பணிக்கப்பட்ட அறிவியல் அமைப்பாகும். இது 1999-ல் இந்தியாவின் 50வது விடுதலை தினத்தைக் கொண்டாடும் ஒரு பகுதியாக நிறுவப்பட்டது. இதன் நிறுவனத் தலைவர் சி. நா. இரா. ராவ் ஆவார். இந்த அமைப்பில் தற்போது 3000 வாழ்நாள் உறுப்பினர்கள் உள்ளனர்.

நோக்கம் & செயல்பாடு
-------------------

இந்திய வேதியியல் ஆராய்ச்சி சங்கத்தின் முக்கிய நோக்கங்களாக, வேதியியல் மற்றும் வேதியியல் அறிவியலில் ஆய்வு மேற்கொள்பவரின் திறமைகளை அங்கீகரிப்பது, ஊக்குவித்தல் மற்றும் வளர்ப்பது மற்றும் அனைத்து நிலைகளிலும் வேதியில் கல்வியின் தரத்தை மேம்படுத்துவது ஆகும். வேதியியலின் அனைத்து பிரிவுகளிலும் ஆராய்ச்சியை எளிதாக்குவதற்கும் மேம்படுத்துவதற்கு மாநாடுகள், கருத்தரங்குகள், பயிற்சி பட்டறைகள், மற்றும் பிற தொடர்புடைய நிகழ்ச்சிகளை ஏற்பாடு செய்கிறது. வேதியியல் வளர்ச்சிக்கும் மேம்பாட்டிற்கும் இந்திய வேதியியல் ஆராய்ச்சி சங்கம், இலண்டன் அரச வேதியியல் சமூகம், அமெரிக்க வேதியியல் சமூகம், ஆசிய வேதியியல் தொகுப்பாளர் சமூகம், செருமானிய வேதியியல் சமூகம் மற்றும் பிரான்சு வேதியியல் சமூகம் ஆகியவற்றுடன் இணைந்து செயல்படுகிறது.

விருதுகள்
---------

இந்த சங்கத்தின் சார்பில் இந்திய வேதியியலாளர்களுக்கு, வெண்கலப் பதக்கம், வெள்ளிப் பதக்கம், தங்கப் பதக்கம் வழங்குவதோடு கீழ்கண்ட விருதுகளும் வழங்கப்படுகின்றன.

* சாருசிதா சக்ரவர்த்தி நினைவு சொற்பொழிவு
* தர்ஷன் இரங்கநாதன் நினைவு சொற்பொழிவு
* மிசுஷிமா-ராமன் விரிவுரை
* பேராசிரியர் அனிமேஷ் சக்ரவர்த்தி விருது விரிவுரை
* பேராசிரியர் சி.என்.ஆர். ராவ் விருது விரிவுரை
* பேராசிரியர் சி.என்.ஆர். ராவ் ரசாயன ஆராய்ச்சிக்கான தேசிய பரிசு
* பேராசிரியர் எஸ்.சந்திரசேகரன் நன்கொடை விரிவுரை

மேற்கோள்கள்
-----------

1. ↑  "International Cooperation Agreement; Chemical Research Society of India". *rsc.org*. 1 June 2014 அன்று பார்க்கப்பட்டது.
2. ↑  "Bronze medal for contribution to chemistry". *indiatimes.com*. 1 June 2014 அன்று பார்க்கப்பட்டது.
**இந்தியக் கால்நடை ஆராய்ச்சி நிறுவனம்** (*Indian Veterinary Research Institute*)(IVRI) உத்தரப் பிரதேசம் மாநிலத்தில் பரேலியில் உள்ள உள்ள இட்டாநகரில் உள்ளது. இது கால்நடை மருத்துவம் மற்றும் அதனுடன் தொடர்புடைய துறைகளில் மேம்பட்ட ஆராய்ச்சி நிறுவனமாகும். முக்தேஷ்வர், பெங்களூர், பாலம்பூர், புனே, கொல்கத்தா மற்றும் ஸ்ரீநகர் ஆகிய இடங்களில் இந்நிறுவனத்தின் வட்டார வளாகங்கள் உள்ளன. முன்பு இம்பீரியல் பாக்டீரியாலஜி ஆய்வகம் என்று அழைக்கப்பட்ட இந்நிறுவனம் 1925ஆம் ஆண்டில் இம்பீரியல் கால்நடை ஆராய்ச்சி நிறுவனம் என மறுபெயரிடப்பட்டது. இந்திய விடுதலைக்குப் பின் இந்தியக் கால்நடை ஆராய்ச்சி நிறுவனம் என்று பெயர் மாற்றப்பட்டது. இந்த நிறுவனத்தின் நிர்வாக கட்டுப்பாடு அலுவலகம், புது தில்லியில் உள்ள இந்திய வேளாண் ஆராய்ச்சி குழுமத்தின் (ஐ.சி.ஏ.ஆர்) கீழ் உள்ளது. கல்வி அமைச்சு, அரசு பல்கலைக்கழக மானியக் குழு பரிந்துரையின் பேரில் இந்நிறுவனம் நவம்பர் 16, 1983 அன்று பல்கலைக்கழக மானியக் குழு சட்டம்,1956இன் பிரிவு 3இன் கீழ் நிகர்நிலை பல்கலைக்கழக தகுதிபெற்றது. 2015ஆம் ஆண்டில் 20 சேர்க்கை இடங்களுடன் இளநிலை பாட வகுப்பு தொடங்கப்பட்டது. பின்னர் இந்த இடங்களின் எண்ணிக்கை 2019ஆம் ஆண்டில் 24 என உயர்த்தப்பட்டது.

குறிப்பிடத்தக்க பழைய மாணவர்கள்
------------------------------

கண்ணேபொயினா நாகராஜு, பேராசிரியர்; ஸ்தாபகத் தலைவர், ஸ்கூல் ஆஃப் பார்மசி மற்றும்பார்மாசூட்டிகல் சயின்சஸ், பிங்காம்டன் பல்கலைக்கழகம்

மேலும் காண்க
------------

* இந்திய வேளாண் ஆராய்ச்சிக் குழுமம்

மேற்கோள்கள்
-----------

1. ↑

வெளி இணைப்புகள்
---------------

* அதிகாரப்பூர்வ இணையதளம்
மாவட்ட மத்தியகூட்டுறவு வங்கி மாவட்ட அளவில் சிறப்பாக செயல்படுகிறது.  கிராமப்புற பகுதிகளுக்கு சேவை செய்வதற்காக நிறுவப்பட்டுள்ளது. இது கிராமப்புற மற்றும்  நகர்ப்புற பகுதிகளில் நிறுவப்பட்டது. இதன் கிளைகள் விவசாய துறைக்கு  முக்கியத்துவம் அளிக்கிறது.

வங்கி
-----

இவ் வங்கி  ஒவ்வொரு மாவட்டத்திற்கும் ஒரு மாவட்ட மத்திய வங்கியாக செயல்படுகிறது.. கூட்டுறவு பால் சங்கங்கள், நகர்ப்புற கூட்டுறவு, கிராமப்புற கூட்டுறவு, வேளாண் மற்றும் வேளாண்மை கூட்டுறவு  மற்றும்  தொழில்முறை கூட்டுறவு அமைப்புகளை பிரதிநிதித்துவப்படுத்தும் உறுப்பினர்கள் மற்றும் அவர்களின் தேர்ந்தெடுக்கப்பட்ட இயக்குனர்கள் வங்கியின் தலைவர்களாக தோ்ந்தெடுக்கப்படுகிறாா்கள்.. இந்த வங்கிகள் ஒவ்வொரு மாநிலத்திற்கும் ஒரு மாநில கூட்டுறவு வங்கியால் நிா்வகிக்கப்படுகிறது. ,  மாவட்ட மத்தியகூட்டுறவு  வங்கியின் தலைவர் மற்றும் தேர்ந்தெடுக்கப்பட்ட உறுப்பினா்கள் உள்ளூர் வாசிகளாக இருக்க வேண்டும்.

குறிப்புகள்
-----------

1. ↑  "Archived copy". 2013-02-25 அன்று மூலதளத்திலிருந்து பரணிடப்பட்டது எடுக்கப்பட்டது. 2013-02-14 அன்று பார்க்கப்பட்டது.CS1 maint: archived copy as title (link)
2. ↑  "Pinnamaneni is Congress nominee for DCCB - The Hindu". thehindu.com. 26 October 2015 அன்று பார்க்கப்பட்டது.
கேரளாவின் திருவனந்தபுரத்தின் தம்பானூர் பகுதியில் அமைந்துள்ள இந்தியக் காப்பி விடுதி 
பெங்களூர், இந்தியக் காப்பி விடுதியின் ஊழியர்
**இந்தியக் காப்பி விடுதி** (Indian Coffee House) என்பது இந்தியாவின் பல பகுதிகளிலும் அமைந்திருக்கும் உணவு விடுதி ஆகும். இது தொழிலாளர்களின் கூட்டுறவு அமைப்பால் நடத்தப்படுகிறது. இந்தியா முழுவதும் கிட்டத்தட்ட 400 கிளைகளுடன் இயங்கி வருகிறது.

வரலாறு
------

இந்தியக் காப்பி விடுதியின் தொடர் நிறுவனங்கள் 1936 ஆம் ஆண்டு காப்பி செஸ் குழுவால் (Coffee Cess Committee) ஆரம்பிக்கப்பட்டது. இதன் முதல் நிறுவனம் மும்பையில் திறக்கப்பட்டது. 1950-ல் இந்தியா முழுமைக்கும் கிட்டத்தட்ட 50 கிளைகள் இயங்கிக் கொண்டிருந்தன. சில கொள்கை மாற்றங்களால் 1950 களின் மத்தியில் இந்நிறுவனம் தனது காப்பி விடுதிகள் அனைத்தையும் மூடும் முடிவை எடுத்தது. ஆனால் கம்யூனிஸ்ட் தலைவர் ஏ. கே. கோபாலனின் தலைமையில் தொழிலாளர்கள் இந்நிறுவனத்தை தங்கள் வசம் ஒப்படைக்கக் கோரி போராட்டம் நடத்தி அதில் வெற்றியும் பெற்றனர். பின்னர் இத்தொழிலாளர்கள் இணைந்து *இந்தியத் காப்பித் தொழிலாளர்கள் கூட்டுறவு* என்ற அமைப்பைத் தொடங்கினர். பின்னர் இந்தியக் காப்பி விடுதி என பெயர் மாற்றம் செய்யப்பட்டது. இதன் கூட்டுறவு அமைப்பு பெங்களூரில் 1957 ஆம் ஆண்டு ஆகஸ்டு மாதம் 19-ம் தியதி தொடங்கப்பட்டது. இவர்களின் முதல் இந்தியக் காப்பி விடுதி புதுதில்லியில் 27 ஆம் தியதி அக்டோபர் மாதம் 1957 -ல் ஆரம்பிக்கப்பட்டது. பின்னர் நாடு முழுவதும் இதற்குக் கிளைகள் தொடங்கப்பட்டன. 1958 ஆம் ஆண்டின் இறுதிக்குள் பாண்டிச்சேரி, திருச்சூர், லக்னோ, ஜபல்பூர், மும்பை, கொல்கத்தா, தலச்சேரி மற்றும் புனே ஆகிய இடங்களில் இந்தியக் காப்பி விடுதி திறக்கப்பட்டது. கேரளாவில்தான் அதிகபட்சமாக 51 இந்தியக் காப்பி விடுதிகள் அமைந்துள்ளன.

மேற்கோள்கள்
-----------

1. 1 2  "More than just coffee 'n snacks". *Metro Plus Kochi*. தி இந்து. 23 September 2002. 2 மே 2009 அன்று மூலம் பரணிடப்பட்டது. 13 May 2007 அன்று பார்க்கப்பட்டது. Unknown parameter `|=` ignored (உதவி)
2. ↑  Vibhor Mohan (27 September 2006). "Crisis in a coffee cup". The Tribune. 13 May 2007 அன்று பார்க்கப்பட்டது.
3. ↑  "காப்பகப்படுத்தப்பட்ட நகல்". 2008-12-24 அன்று மூலம் பரணிடப்பட்டது. 2013-10-09 அன்று பார்க்கப்பட்டது.

வெளி இணைப்புகள்
---------------

* இந்தியக் காப்பி விடுதியின் இணையதளம்
* படங்களில்: இந்தியன் காஃபீ ஹவுஸ் - தொழிலாளர் கூட்டுறவு உணவகம்
**எஸ். டி சபா** என்றும் **சபா கைலாஷ்** என்றும் அறியப்படும் **சபாபதி தட்சிணாமூர்த்தி** என்பவர் ஒரு இந்திய திரைப்பட இயக்குனர் ஆவார். இவர் முக்கியமாக தமிழ் திரையுலகில் பணியாற்றி வருகிறார்.

தொழில்
------

சபாபதி தட்சிணாமூர்த்தி எம்.ஜி.ஆர் அரசு திரைப்பட மற்றும் தொலைக்காட்சி பயிற்சி நிறுவனத்தில் டி.எஃப்.டி முடித்த பின்னர் தனது தொழில் வாழ்க்கையைத் தொடங்கினார். இது முன்பு அடார் திரைப்பட நிறுவனம் என்று அழைக்கப்பட்டது. சபாபதி 1992 இல் பரதன் படத்தின் வழியாக தனது திரைப்பட வாழ்க்கையைத் தொடங்கினார். கேரளத்தில் 100 நாட்கள் ஓடிய பெருவெற்றியான முதல் தமிழ் படம் பரதன் ஆகும். அதன் பிறகு சுந்தர புருஷன், வி.ஐ.பி, புன்னகை பூவே, விமர்சன ரீதியாக பாராட்டப்பட்ட நாம் ஆகிய படங்களை இயக்கினார். சுந்தர புருஷன் தெலுங்கில் அந்தலா ராமுடு என 2006இல் மறு ஆக்கம் செய்யப்பட்டது.

2001 ஆம் ஆண்டில், ராம்கி, ரோஜா, குஷ்பூ, சங்கவி ஆகியோர் முக்கிய கதாபாத்திரங்களில் நடிக்க *இரண்டு' பேர்* என்ற திரைப்படத்தை உருவாக்கத் தொடங்கினர். இருப்பினும் படம் வெளியிடப்படவில்லை.

பிருத்விராஜ், ஸ்ரீகாந்த், பூமிகா சாவ்லா, மது ஷாலினி ஆகியோர் நடிக்க 2009 ஆம் ஆண்டில் *மா* என்ற குடும்ப நாடகத் திரைப்படத்தை தயாரிப்பதில் சபாபதி சிலகாலம் செலவிட்டார். ராமேஸ்வரத்தில் முதல் கட்ட படப்பிடிப்புக்கு திட்டமிடப்பட்டட போதிலும், படம் நிதி சிக்கல்களினால் நிறுத்தப்பட்டது.

திரைப்படவியல்
-------------

| ஆண்டு | படம் | மொழி | குறிப்புகள் |
| --- | --- | --- | --- |
| 1992 | *பரதன்* | தமிழ் |  |
| 1993 | *எங்க தம்பி* | தமிழ் |  |
| 1996 | *சுந்தர புருஷன்* | தமிழ் |  |
| 1997 | *வி.ஐ.பி.* | தமிழ் |  |
| 2003 | *புன்னகை பூவே* | தமிழ் |  |
| *நாம்* | தமிழ் |  |
| 2005 | *பந்தெம்* | தெலுங்கு |  |
| 2009 | *அ ஆ இ ஈ* | தமிழ் |  |
| 2011 | *பதினாறு* | தமிழ் |  |
| *ஜாலி பாய்* | கன்னடம் |  |

குறிப்புகள்
-----------

 

1. ↑  "Director Sabapathy turns to be busy bee". Kollywood Today. 2008-10-13. 2009-08-27 அன்று மூலம் பரணிடப்பட்டது. 2010-08-05 அன்று பார்க்கப்பட்டது.
2. ↑  "Cinema Plus / Cinema : Back after a break". *தி இந்து*. 2008-12-12. 2008-12-15 அன்று மூலம் பரணிடப்பட்டது. 2010-08-05 அன்று பார்க்கப்பட்டது. Unknown parameter `|=` ignored (உதவி)
3. ↑  cinesouth. "Dailynews - Sabapathy's '16'". Cinesouth.com. 2012-03-10 அன்று மூலம் பரணிடப்பட்டது. 2010-08-05 அன்று பார்க்கப்பட்டது.
4. ↑  "Events - '16' Movie Launch". IndiaGlitz. 2008-10-15. 2008-10-16 அன்று மூலம் பரணிடப்பட்டது. 2010-08-05 அன்று பார்க்கப்பட்டது.
5. ↑
6. ↑

வெளி இணைப்புகள்
---------------

* ஐ.எம்.டி.பி இணையத்தளத்தில் சபாபதி தட்சிணாமூர்த்தி
**சபர்மதி அனல் மின் நிலையம்** *(Sabarmati Thermal Power Station)* இந்தியாவின், குசராத்து மாநிலத்தில் உள்ள நகரமான அகமதாபாத் நகரில் நிறுவப்பட்டுள்ளது. நிலக்கரியை அடிப்படை எரிபொருளாகப் பயன்படுத்தும் அனல் மின் நிலையமாக சபர்மதி அனல் மின் நிலையம் விளங்குகிறது. "டோர்ரண்ட் சக்தி" என்ற நிறுவனம் சபர்மதி அனல் மின் நிலையத்தை இயக்குவதால் டோர்ரண்ட் சபர்மதி அனல் மின் நிலையம் என்ற பெயராலும் இம்மின்னுற்பத்தி நிலையம் அழைக்கப்படுகிறது. 

37.5 மெகாவாட் (2X3.75 மெகாவாட் மற்றும் 4x7.5 மெகாவாட்) கொள்திறன் அளவில் முதலாவது மின்னுற்பத்தி் நிலையம் இப்பகுதியில் 1934 ஆம் ஆண்டு செயல்படத் தொடங்கியது. உரிய அசலான மின்னுற்பத்தி நிலையத்தில் புதிய அனல் மின் நிலையம் 422 மெகாவாட் (1x60 மெகாவாட் , 1x120 மெகாவாட் மற்றும் 2x121 மெகாவாட்) கொள்திறன் அளவில் தொடங்கப்பட்டு தற்போது செயல்பட்டு வருகிறது.

| அலகு எண் | நிறுவப்பட்ட கொள்திறன் (மெ.வா) | துவக்கம் | தர்போதைய நிலை |
| --- | --- | --- | --- |
| C | 60 | 1997 | செயல்படுகிறது |
| D | 120 | 1978 | செயல்படுகிறது |
| E | 121 | 1984 | செயல்படுகிறது |
| F | 121 | 1988 | செயல்படுகிறது |
|

மேற்கோள்கள்
-----------

1. ↑  "காப்பகப்படுத்தப்பட்ட நகல்". 2016-03-04 அன்று மூலம் பரணிடப்பட்டது. 2016-07-18 அன்று பார்க்கப்பட்டது.
சுவாதி ரெட்டி உடன் குழப்பிக் கொள்ளாதீர்கள்.

**சுவாதி** இந்தியத் திரைப்பட நடிகையாவார். இவர் தமிழ், தெலுங்கு, கன்னடம் மற்றும் இந்தி திரைப்படங்களில் நடித்துள்ளார். வான்மதி மற்றும் தேவா போன்ற தமிழ்த் திரைப்படங்களில் நடித்துள்ளார்.

திரை வாழ்க்கை
-------------

நடிகர் அஜித் குமாருடன் இணைந்து நடித்த *வான்மதி* திரைப்பட வெற்றிக்குப் பிறகு இவர் தனது படிப்பைத் தொடர தனக்கு வந்த திரைப்பட வாய்ப்புகளை தவிர்த்துவிட்டு தனது சொந்த ஊரான ஐதராபாத்துக்கு திரும்பினார்.

சிறிய இடைவேளைக்குப் பிறகு நடிக்கத் திரும்பிய இவர் அமீரின் நடிப்பில் 2009-ம் ஆண்டு வெளியான யோகி திரைப்படத்தில் நடித்தார்.

வாழ்க்கைக் குறிப்பு
-------------------

இவருக்கு துபாயைச் சார்ந்த ஒரு தொழிலதிபருடன் திருமணம் நிச்சயிக்கப்பட்டாலும் அந்த திருமணம் நடைபெறவில்லை. பின்னர் 2009-ம் ஆண்டில் ஐதராபாத்தைச் சார்ந்த ஒரு நிறுவனத்தின் மேலாளரை திருமணம் செய்துகொண்டதுடன் தனது திரையுலக வாழ்க்கையை முடித்துக் கொள்வதாக அறிவித்தார்.

நடித்த திரைப்படங்கள்
--------------------

### தமிழ்த் திரைப்படங்கள்

| ஆண்டு | படம் | கதாப்பாத்திரம் | உடன் நடித்தவர்கள் | குறிப்பு |
| --- | --- | --- | --- | --- |
| 1995 | *தேவா* | பாரதி | விஜய் |  |
| 1996 | *வான்மதி* | வான்மதி | அஜித் குமார் |  |
| *வசந்த வாசல்* |  | விஜய் |  |
| *செல்வா* | சுமதி | விஜய் |  |
| 1997 | *மாப்பிள்ளை கௌண்டர்* |  | பிரபு |  |
| *மை இந்தியா* |  |  |  |
| *நாட்டுப்புற நாயகன்* |  |  |  |
| 1999 | *உன்னை தேடி* | சித்ரா | அஜித் குமார் |  |
| *அண்ணன்* |  |  |  |
| *சிவன்* |  | நெப்போலியன், அருண் பாண்டியன் |  |
| 2001 | *அசத்தல்* |  | சத்யராஜ் |  |
| 2009 | *யோகி* | கரோலின் | அமீர் |  |

சான்றுகள்
---------

1. 1 2  "காப்பகப்படுத்தப்பட்ட நகல்". 2008-08-20 அன்று மூலம் பரணிடப்பட்டது. 2014-02-18 அன்று பார்க்கப்பட்டது.
2. ↑
3. ↑  "காப்பகப்படுத்தப்பட்ட நகல்". 2012-04-01 அன்று மூலம் பரணிடப்பட்டது. 2014-07-22 அன்று பார்க்கப்பட்டது.
4. ↑

| Persondata |
| --- |
| Name | Swathi |
| Alternative names |  |
| Short description | Indian actor |
| Date of birth |  |
| Place of birth | India |
| Date of death |  |
| Place of death |  |
வேம்பநாடு காயல் - ஒரு நீர்த்தடம்
**நீர்த்தடம்** அல்லது **ஈரநிலம்** (ஆங்கிலம்:Wetland) என்பது, ஆண்டுக்கு குறைந்தது ஆறு மாதம், ஒரு குறிப்பிட்ட நிலப்பகுதியில் இயற்கையாகவோ, செயற்கையாகவோ நீர் நிற்கும், நீர்சார் நிலப்பகுதியைக் குறிக்கிறது.. மிக முக்கியமாக தண்ணீர்த்தடங்களில் காணப்படும் தனித்துவமான உயிச்சூழல்களும், நீர் தாவரங்களும் மற்ற நிலங்களிலிருந்து தண்ணீர்த்தடங்களை வேறுபடுத்திக் காட்டுகின்றன. அதிகம் ஆழமில்லாத நிலப்பகுதிகளில் தொடர்ச்சியாகவோ, ஆண்டில் ஒரு சில காலப் பகுதிகளோ தண்ணீர் நிற்கின்ற கரையோரங்களும் தண்ணீர்த்தடங்கள் என அறியப்படுகின்றன. தண்ணீர்த்தடங்களில் காணப்படுகின்ற நீரானது கடல் நீராகவோ, நன்னீராகவோ இருக்கலாம். தண்ணீர்த்தடங்கள் பல்லுயிரினங்களுக்கு வசிப்பிடமாகவும் விளங்குகின்றது. அண்டார்ட்டிக்காவைத் தவிர உலகில் மற்றுமுள்ள அனைத்துக் கண்டங்களிலும் தண்ணீர்த்தடங்கள் அமைந்திருக்கின்றன. அமேசான் ஆற்றுப் படுகைகளிலும், மேற்கு சைபீரிய சமவெளிகளிலும், தென்னமெரிக்காவின் பந்தனால் பகுதிகளிலுமே மிகப் பெரிய தண்ணீர்த்தடங்கள் காணப்படுகின்றன.

சிறியதும் பெரியதுமான தடாகங்கள், ஆறுகள், அருவிகள், அழிமுகங்கள், கழிமுகத்து நிலங்கள், கண்டல் பகுதிகள், பவளப்பாறைகள் நிறைந்த பகுதிகள், சதுப்பு நிலங்கள், தாழ்ந்த பரப்பில்லுள்ள நெல்வயல்கள், அணைக்கட்டுகள், வெள்ளப்பெருக்கினால் நீரினால் மூடப்பட்டுக் கிடக்கும் சமதளப் பகுதிகள், நீர் சூழ்ந்த காட்டுப்பகுதிகள், அலையாத்திக் காட்டுப் பகுதிகள் என அனைத்துமே தண்ணீர்த்தடங்கள் என்ற பகுப்பில் அடங்கும்.

ஐநாவின் ஆயிரமாண்டு சூழலமைப்பு மதிப்பீட்டின் படி புவியின் மற்ற உயிர்ச்சூழல் பகுதிகளை விட தண்ணீர்த்தடங்களில் தான் மிக அதிகமான அளவில் சுற்றுச்சூழல் சீர்கேடுகள் தென்படுவதாக அறிவித்திருக்கின்றது.

தண்ணீர்த்தட உயிரிகள்
--------------------

சிறுத்தைத் தவளை *Lithobates pipiens* 
இருவாழ்விகளான தவளையினங்களில் பல, ஈரநிலங்களில் தான் வாழ்கின்றன. ஈரநிலத்தை விட்டு விலகி வாழும் தவளை இனங்கள் கூட, தங்கள் முட்டைகளை இட, இந்த ஈரநிலங்களையே நாடி வந்து, தங்கள் இனத்தைப் பெருக்குகின்றன.

மேற்கோள்கள்
-----------

1. ↑  "Department of Environmental Protection State of Florida Glossary". State of Florida. 2011-09-25 அன்று பார்க்கப்பட்டது.
2. ↑
3. ↑
4. ↑
5. ↑  "காப்பகப்படுத்தப்பட்ட நகல்" (PDF). 2016-03-04 அன்று மூலம் (PDF) பரணிடப்பட்டது. 2015-08-17 அன்று பார்க்கப்பட்டது.
முதலாம் மகேந்திரவர்மனின் 18-வது ஆட்சியாண்டில், மேல் வேணாட்டில் ஆந்தைப்பாடி என்னும் ஊரை ஈசைப் பெரும்பானரசர் என்னும் வாணரக் குல அரசனின் மருமகனாகிய பொற்சேந்தியார் என்பவர் ஆண்டு வந்தார். இப்பேரரசனின் சேவர்கள் (தண்டம்பட்டில் இருந்த) ஆதிநிரைகளைக் கவர்ந்தனர். ஆதிநிரைகளை மீட்பதற்கு நடந்த போரில் வேணாட்டினைச் சேர்ந்த 'நந்தியார்' என்பவன் வீரமரணம் அடைந்தான். இந்த நந்தியாருக்காக நடப்பட்ட நடுகல் **தண்டப்பட்டு நடுகல்** எனப்படுகிறது[*மேற்கோள் தேவை*].

நடுகல்லின் இதன் அமைப்பு
-----------------------

வலது கையில் குறுவாளும் இடது கையில் வில்லும் கொண்ட ஒரு வீரனின் உருவம் நடுகல்லில் உள்ளது. இந்த உருவத்தின் இடது பக்கத்தில் இக்கல்வெட்டு உள்ளது. இது வட்டெழுத்துக் கல்வெட்டின் வகையைச் சேர்ந்ததாகும்.

கல்வெட்டின் முதன்மை படிவம்
--------------------------

கோவிசைய மயீந்திரவருமற்கு பதில் எட்டாவது வேணாட்டு ஆந்தைப்பாடி ஈசை பெரும்பாணரைசரு மருமக்கள் பொற்சேந்தியாரு சேவகரு கண்ட ஞான்று மீட்டு பட்டான் நாந்தியார் கல்க.

கல்வெட்டின் திருத்திய படிவம்
----------------------------

கோவிசய மகேந்திர வர்மற்குப் பதினெட்டாவது மீவேணாட்டு ஆந்தைப்பாடி ஈசைப் பெரும்பாணரசர் மருமக்கள் பொற்சேந்தியார் சேவகர் தொறுக் கொண்ட ஞான்று மீட்டுப் பட்டான் வேணாட்டு நந்தியார் கல்.

பின்குறிப்பு
------------

* முதலாம் மகேந்திரவர்மன் என்ற பல்லவ அரசன் காலத்தில் பல்லவ அரசு தெற்கே புதுக்கோட்டை வரையிலும் பரவியிருந்தது. இவன் மகன் நரசிம்மவர்மன். மகேந்திரன் கி.பி. 590 முதல் கி.பி. 630 வரை ஆட்சி செய்தான் என்று ஆய்வாளர்கள் கூறுவார்கள்.

* வேணாடு என்பது வேள்+நாடு என்பதாகும். இது திருக்கோவலூர் முதலான ஊர்களைத் தன்னகத்தடக்கியதாகும். இதில் பல்லவ சிற்றரசர்கள் ஆட்சி புரிந்தனர்.
சுவர்ணமச்சை, தங்கமீன்மகள்
 தாய்லாந்து நொந்தபுரியிலுள்ள கடையொன்றில் காணப்படும் சுவர்ணமச்சை ஆகூழ் ஓவியம்
**சுவர்ணமச்சை** (தாய் மொழி:สุพรรณมัจฉา சுவன்னமச்சா; கெமர்:សុវណ្ណមច្ឆា *சொவன்மச்சா; சங்கதம்:ஸ்வர்ணமத்ஸ்யா "தங்கமீன்மகள்") என்பவள், தாய்லாந்து மற்றும் ஏனைய தென்கிழக்காசியா இராமாயணங்களில் மாத்திரம் வருகின்ற, இராமாயணப் பாத்திரம் ஆகும். "தசகண்டன்" இராவணனின் மகளான இவள், ஒரு கடற்கன்னியாக வருணிக்கப்படுவதுடன், அனுமனின் காதலியாகவும் கூறப்படுகின்றாள். சுவர்ணமச்சையின் ஓவியப் படங்களை வீடுகளில் தொங்கவிடுவது, இல்லத்துக்கு ஆகூழைக் (அதிர்ஷ்டம்) கொண்டு வரும் என்பது தாய் மக்களின் நம்பிக்கை.*

வரலாறு
------

பாங்கொக் ஆலயமொன்றில் அனுமானும் சுவர்ணமச்சையும்
சீதையை இலங்கையிலிருந்து மீட்பதற்காக, அனுமனின் தலைமையில் வானரப்படை, இலங்கைக்குப் பாலம் அமைக்கின்றது. எனினும் பாலம் அமைக்க இடப்படும் கற்கள் காணாமற்போவதைக் கண்டு, வானரங்கள் அனுமனிடம் முறையிடுகின்றன. அவர் சென்று பார்க்கும் போது, கற்கள் கடற்கன்னிகளால் களவாடப்படுவதைக் கண்டறிகிறார். பேரழகியாக விளங்கிய அவர்களின் தலைவியை அவர் பிடிக்க முயலும்போது அவள் தப்பிவிடுகின்றாள். சுவர்ணமச்சை எனும் பெயருடைய அவள், இறுதியில் அனுமனிடம் காதல் வயப்பட்டு மனம் மாறுவதுடன், தான் இராவணன் மகள் என்பதை வெளிப்படுத்தி, அணைகட்டவும் உதவுகின்றாள். அவளுக்கும் அனுமனுக்கும் பின்னாளில் "மச்சானு" எனும் மைந்தனும் பிறக்கிறான்.

அடிக்குறிப்புகள்
----------------

1. ↑  Satyavrat Sastri (2006). *Discovery of Sanskrit Treasures: Epics and Puranas*. Yash Publications. பக். 77. பன்னாட்டுத் தரப்புத்தக எண்:978-81-89537-04-3.. பார்த்த நாள்: 2012-07-24.
2. ↑  S.N. Desai (2005). *Hinduism in Thai Life*. Popular Prakashan. பக். 135. பன்னாட்டுத் தரப்புத்தக எண்:978-81-7154-189-8.. பார்த்த நாள்: 2012-07-24.
3. ↑  Asian Folklore Studies, Volume 44 (1985) pp.273,279

மேலும் பார்க்க
--------------

* இராமாயணம்
* அனுமன்

வெளி இணைப்புக்கள்
-----------------

* கெமெர் இராமாயணம் (ஆங்கிலம்) பரணிடப்பட்டது 2022-11-18 at the வந்தவழி இயந்திரம்
* சுவர்ண மச்சையின் கதை
**உத்ரா பத்வார்** (Uttara Padwar) மத்தியப் பிரதேசத்தைச் சேர்ந்த ஒரு இந்தியத் தொண்டுப் பணியாளராவார். இவருக்கு 2013 ஆம் ஆண்டில் நாரி சக்தி விருது வழங்கப்பட்டது.

வாழ்க்கை
--------

இவர்ர் மத்தியப் பிரதேசத்தில் "பிரயாஸ் சிக்சா சமிதி" க்கு தலைமை தாங்குகிறார். இந்த குழு பைகா மக்கள், கோண்டி மக்கள் மற்றும் அபுஜ்மரியாக்களுடன் இணைந்து செயல்படுகிறது. வறுமை, ஊட்டச்சத்து குறைபாடு மற்றும் நோயால் பாதிக்கப்பட்டுள்ள இந்த பழங்குடி மக்களுக்கு இவரது குழு அதைப் போக்க முயற்சிக்கிறது. இவர் குழந்தைகளுக்கு கற்பிக்கத் தொடங்கினார். இவரது சிறிய வகுப்பு "இராணி துர்காவதி பள்ளி" என்ற பெயரில் பதிவு செய்யப்பட்ட பள்ளியாக வளர்ந்தது. உள்ளூரில் ஏற்படும் மரணத்திற்கான பொதுவான காரணங்களில் ஒன்று நெருப்பாக இருந்தது. ஏனெனில் மக்கள் உலர்ந்த புற்களில் மெத்தை ஒன்றை உருவாக்கி, பின்னர் நெருப்பின் அருகே தூங்கச் செல்வார்கள். பின்னர் அவர்களின் மெத்தை தீப்பிடிக்கும்போது அவர்கள் இறந்துவிடுவார்கள். ஒவ்வொரு குளிர்காலத்திலும் மக்களுக்கு சூடான ஆடையும் உணவும் வழங்க வேண்டியது அவசியமாகிறது. இவரும் இவரது குழுவும் "குளிர்கால கருவிகளை" வழங்கினர். கருவிகளில் சூடான உடைகள், கம்பளி மற்றும் போர்வைகள் அடங்கும். இதனால் ஒவ்வொரு ஆண்டும் குடும்பங்களுக்கு ஆயிரக்கணக்கான ரூபாயை சேமிக்க முடிந்தது.

விருது
------

2016ஆம் ஆண்டில் அனைத்துலக பெண்கள் நாள் அன்று நாரி சக்தி விருது பெற தேர்வு செய்யப்பட்டு  புதுதில்லியில் உள்ள குடியரசுத் தலைவர் இல்லத்தில் குடியரசுத் தலைவர் பிரணப் முகர்ஜி இந்த விருதை வழங்கினார். இவருடன் சேர்த்து மேலும் பதினான்கு பெண்களும் ஏழு நிறுவனங்களும் அன்று கௌரவிக்கப்பட்டன.

பிரணப் முகர்ஜியும் பிரதமர் நரேந்திர மோதியும் பெண்கள் அதிகாரத்திற்கு வரவேண்டியதன் அவசியம் குறித்து உரை நிகழ்த்தினர். சில பெற்றோர்கள் தங்கள் குழந்தை பெண்ணாக இருந்தால் கருக்கலைப்பு செய்வதால் அதிக எண்ணிக்கையிலான ஆண் குழந்தைகளின் பிரச்சினையை முகர்ஜி எடுத்துரைத்தார்.

இவர் செய்த பணிக்காக ஊடகங்களால் இவர் பாராட்டப்பட்டார்  மேலும் இவர் மற்ற விருதுகளுடன் அங்கீகரிக்கப்பட்டுள்ளார்.

மேற்கோள்கள்
-----------

1. ↑  "List of Nari Shakti Puraskar Awardees" (PDF). *PIB.IN*. 2016. July 2020 அன்று பார்க்கப்பட்டது. Check date values in: `|access-date=` (உதவி)
2. ↑  "She Inspires Us". *WCD Ministry*. 2016. 9 July 2020 அன்று பார்க்கப்பட்டது.
3. ↑  Indian, The Logical (2016-12-20). "6-Years-Old Girl Said "When I Feel Cold, I Hug The Dead Body And Sleep. It Does Not Trouble Me"". *thelogicalindian.com* (ஆங்கிலம்). 2020-08-12 அன்று பார்க்கப்பட்டது.
4. ↑  "Meena Sharma - Jaipur Literature Festival". *jaipurliteraturefestival.org/* (ஆங்கிலம்). 2013-09-17. 2020-07-08 அன்று பார்க்கப்பட்டது.
5. ↑  "Give women freedom to exercise choices at home, workplace:Prez". 2016-03-08. .
6. ↑  Singh, Jyoti (16 Sep 2017). "Uttara Padwar, Social Activist !! Swayamsiddha".
7. ↑  "Women's Achievers Awards 2016". July 2020.
பத்மினி பிரகாஷ் இந்தியாவின் தமிழ்நாட்டைச் சேர்ந்த திருநங்கை, செய்தி தொகுப்பாளர், திரைப்பட நடிகை மற்றும் திருநங்கைகள் உரிமை செயற்பாட்டாளராவர். 2014 ஆம் ஆண்டு சுதந்திரத்தினத்தன்று தமிழ் செய்தி தொலைக்காட்சியான தாமரை தொலைக்காட்சியில் செய்தி தொகுப்பாளராக பணியாற்றி, முதல் இந்திய செய்தி தொகுப்பாளினி திருநங்கை என்ற பெயரைப் பெற்றுள்ளார். இவர் பரத நாட்டிய ஆசிரியாரகவும் உள்ளார்.

ஆரம்ப வாழ்க்கை மற்றும் கல்வி
----------------------------

பத்மினி, தமிழ்நாட்டின் கோயம்புத்தூரில் உள்ள பழமைவாத தமிழ் குடும்பத்தில் பிறந்தவர்.  இவரது பதிமூன்றாம் வயதிலேயே தன்னுடைய பிறப்பு பாலின அடையாளத்தை நிராகரித்துள்ளார். அதற்காக மொத்த குடும்பத்தின் எதிர்ப்பை சம்பாதித்துள்ளார். தொடர்ந்து தனது பதினாறு வயதில் வீட்டை விட்டு வெளியேறியுள்ளார். அதன்பின்னர் தனது குடும்பத்துடன் எந்தவித தொடர்பும் இல்லாமல் வாழ்ந்து வந்துள்ளார்.  வீட்டை விட்டு வெளியேறிய பத்மினிக்கு அவரது உறவினரும், பள்ளி நண்பருமான நாகராஜ் பிரகாஷ் ஆதரவளித்துள்ளார். தனது பள்ளிக் கல்வியை முடித்துள்ள பத்மினி, வணிகத்தில் இளங்கலை பட்டப்படிப்புக்கான தொலைதூரக் கல்விக்கு விண்ணப்பித்திருந்தார். ஆனாலும் நிதிப் பின்னடைவுகள் மற்றும் பாலின அடையாளத்திற்கான பாகுபாடு மற்றும் கொடுமைப்படுத்துதல் காரணமாக இரண்டாம் ஆண்டிலேயே அதை கைவிட வேண்டிய கட்டாயத்தால் தொடரவில்லை.  

பத்மினி,  2004-ஆம் ஆண்டு பாலின மாற்று அறுவை சிகிச்சை செய்ததோடு, அதே ஆண்டில் அவரது காதலரான, பிரகாஷை திருமணம் செய்து கொண்டுள்ளார்.  பத்மினி - நாகராஜ் தம்பதிக்கு ஜெயா என்ற ஆண் மகனை தத்தெடுத்துள்ளனர். பொற்கொல்லரான அவரது கணவர், பத்மினியை ஐஏஎஸ் அதிகாரியாக வேண்டும் என்று விரும்பினாலும்  அவர்களின் பொருளாதார பின்னடைவு காரணமாக அந்த கனவை நிறைவேற்ற முடியவில்லை.

வேலைகள்
-------

2014 ஆம் ஆண்டு சுதந்திரத்தினத்தன்று தமிழ் செய்தி தொலைக்காட்சியான தாமரை தொலைக்காட்சியில் செய்தி தொகுப்பாளராக பணியாற்றியுள்ளார். மேலும் இவர் முறைப்படி பயிற்சி பெற்ற பாரம்பரிய நடனக் கலைஞர் என்பதால், பரதநாட்டியம் கற்றுக் கொடுக்கும் ஆசிரியராகவும் இருந்துள்ளார். அத்தோடு திருநங்கைகளுக்கான பல்வேறு அழகுப்போட்டிகளில் பங்கெடுத்து வெற்றியும் பெற்றுள்ளார்,அவர் 2009 இல் மிஸ் திருநங்கை இந்தியா மற்றும் 2007 இல் மிஸ் திருநங்கை தமிழ்நாடு போன்ற விருதுகளையும் பெற்றுள்ளார்.

மேற்கோள்கள்
-----------

*

வெளி இணைப்புகள்
---------------

* 
* 


1. ↑  "Padmini Prakash Biography,Transgender News Anchor - Matpal" (in en-US). 2014-12-06. .
2. ↑  "'We Have to Keep Proving Ourselves,' Says India's First Transgender TV News Anchor". .
3. ↑  "The news read by Padmini...". September 24, 2014. .
4. ↑  "Introducing Padmini Prakash, India's First Transgender Television News Anchor" (in en-US). 2014-09-20. .
5. ↑  .
6. ↑  "'We Have to Keep Proving Ourselves,' Says India's First Transgender TV News Anchor". .
7. ↑  "Breaking tradition: India's first transgender newsreader | Free Press Journal" (in en-GB). 2014-10-09. .
|  |
| --- |
| **விலங்கியல்**
தொடரின் ஒரு பகுதி

 |
| **விலங்கியலின் கிளைகள்** |
| மானிடவியல் · 
தேனீயியல் · எட்டுக்காலியியல்
கணுக்காலியியல் · நீர்ப்பாலூட்டியியல்
சிப்பியோட்டியல் · பூச்சியியல்
நடத்தையியல் · ஒண்டுப்புழுவியல்
ஊர்வனவியல் · மீனியல்
நத்தையினவியல் · பாலூட்டியியல்
எறும்பியல் · உருளைப்புழுவியல்
விலங்கு நரம்பு&நடத்தையியல் · பறவையியல்
தொல்விலங்கியல் · மிதவையுயிரியல்}
முதனியியல் |
| **குறிப்பிடத்தக்க விலங்கியலாளர்** |
| ஜார்ஜஸ் கவியர் · சார்லசு டார்வின்
வில்லியம் கிர்பி · கரோலசு லின்னேயசு
கான்ட்ராட் லாரென்சு · தாமசு சே 
ஆல்ஃப்ர்ட் ரஸல் வல்லேஸ் · மேலும்... |
| **வரலாறு** |
| டார்வினுக்கு முன்
டார்வினுக்குப் பின்
இந்தப் பெட்டி: * பார்
* உரை
* தொகு
 |

**நீர்ப்பாலூட்டியியல்** என்பது, கடல்வாழ் பாலூட்டிகள் தொடர்பான ஒரு அறிவியல்துறையாகும். திமிங்கிலம், கடற்பசு போன்ற சீட்டாசீ அறிவியல் வகைப்பாட்டு வரிசையைச் சேர்ந்த ஏறத்தாழ எண்பது வகையான உயிரினங்களைப் பற்றி இத்துறை ஆய்வு செய்கின்றது.

நீர்ப்பாலூட்டியியலாளர் அல்லது இத்துறையில் ஈடுபாடு கொண்டோர் இக் கடல்வாழ் பாலூட்டிகளின் படிமலர்ச்சி, பரம்பல், உருவவியல், நடத்தை, சமுதாய இயக்கம், மற்றும் இதுபோன்ற விடயங்களைப் புரிந்துகொள்ள முயல்கின்றனர்.

வரலாறு
------

ஒரு ஆய்வாளர், கடல்வாழ் பாலூட்டி ஒன்றின்மீது உடற்திசுப் பரிசோதனை அம்பொன்றை எய்கிறார். இந்த அம்பு, விலங்கில் தோலில் சிறு பகுதியை எடுத்துக்கொண்டு விலங்குக்கு எவ்வித தீங்கும் இழைக்காமல் திரும்பிவிடும்.
செந்நெறிக் காலத்தில் இருந்தே கடல் வாழ் பாலூட்டிகளைக் கவனித்தல் தொடர்பான பதிவுகள் காணப்படுகின்றன. பண்டைக் கிரேக்க மீனவர்கள், தமது வலைகளில் சிக்கிக்கொள்ளும் கடற்பசுக்களின் முதுகுத் துடுப்பில் செயற்கையாகச் சிறு வெட்டொன்றை ஏற்படுத்துவதன் மூலம் பல ஆண்டுகளுக்குப் பின்னரும் அதனைத் தனியாக அடையாளம் கண்டுகொள்வர்.

ஏறத்தாழ 2,300 ஆண்டுகளுக்கு முன்னர், அரிசுட்டாட்டில், மீனவர்களுடன் கடலில் பயணம் செய்து இந்த நீர்வாழ் பாலூட்டிகள் தொடர்பான குறிப்புக்களை எடுத்துள்ளார். இவரது *விலங்குகளின் வரலாறு* என்னும் நூலில், இவர் பாலீன் திமிங்கிலங்களுக்கும், பற்களுள்ள திமிங்கிலங்களுக்கும் இடையிலான வேறுபாட்டைக் கவனித்துக் குறித்துள்ளார். இப் பிரிப்பு இன்றைய வகைப்பாட்டியலிலும் பயன்படுகின்றது.